Joriy yilning yanvar-sentabr oylarida “Issiqlik elektr stansiyalari” AJ tomonidan o‘tgan yilning mos davriga nisbatan 2 703 mln.kVt.s elektr energiyasi ko‘p ishlab chiqarilgan. Bu haqda Oliy Majlis Qonunchilik palatasida davlat dasturining 9 oylik hisoboti borasidagi muhokamalar jarayonida “Hududiy elektr tarmoqlari” AJ raisi o‘rinbosari Dilshod Nosirov ma’lum qildi. Shuningdek, “Hududiy elektr tarmoqlari” AJ tomonidan 2020-2021 yilda kuz-qish mavsumida elektr energiyasidagi uzilishlarning oldini olish maqsadida respublika bo‘yicha 441ta brigada tashkil etilgan. Qayd etilishicha, mazkur 441ta brigada 329ta maxsus texnikalar bilan ta’minlangan. Avariya ro‘y berganda transformatorlarni almashtirish uchun esa 364 ta transformator zaxirasi yaratilgan.